Official Journal L 283 , 27/10/2001 P. 0012 - 0013



KOMISIJAS REGULA (EK) Nr. 2106/2001 (2001. gada 26. oktobris) par to tarifu kvotu atlikšanu un atklāšanu, kas jāpiemēro dažu Latvijas izcelsmes pārstrādātu lauksaimniecības produktu ievešanai Eiropas Kopienā, un ar ko groza Regulu (EK) Nr. 1477/2000 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kurš piemērojams dažām precēm, kuras iegūst lauksaimniecības produktu pārstrādē1, kurā jaunākie grozījumi izdarīti ar Regulu (EK) Nr. 2580/20002, un jo īpaši tās 7. panta 2. punktu, ņemot vērā Nolīguma par Eiropas Kopienu un to dalībvalstu, kas veido Eiropas Savienību, no vienas puses, un Latvijas Republikas, no otras puses, asociācijas izveidi3 2. protokolu un jo īpaši tā 1. un 2. pantu, tā kā: (1) Ar Komisijas Regulu (EK) Nr. 2906/20004 ir atklātas tarifu kvotas, ko piemēro Latvijas izcelsmes produktu ievešanai Kopienā 2001. gadā. (2) Komisijas Regulā (EK) Nr. 1477/20005, kas grozīta ar Regulu (EK) Nr. 1700/20016, ir noteikti samazinātie agrokomponenti un papildu nodokļi, kas no 2000. gada 1. jūlija piemērojamas to preču ievešanai Kopienā, uz kurām saskaņā ar Eiropas nolīgumiem attiecas Regula (EK) Nr. 3448/93. (3) Ar ES un Latvijas Asociācijas padomes 2001. gada 2. oktobra Lēmumu Nr. 7/2001 ir grozīts Eiropas nolīguma 2. protokols. Ar minēto lēmumu ir grozīts tarifu kvotu apjoms un sistēma samazināto agrokomponentu un papildu nodokļu aprēķināšanai. Šis lēmums stājas spēkā 2001. gada 1. decembrī. (4) Ir ieteicams atlikt ar Regulu (EK) Nr. 2906/2000 atklāto kvotu piemērošanu un atklāt jaunās gada kvotas, kas paredzētas 2. protokola I pielikumā. Tā kā šīs gada kvotas nevar atklāt līdz 2001. gada 1. decembrim, tad ieteicams attiecībā uz 2001. gadu tās samazināt proporcionāli jau pagājušajam laika posmam. Vienlaicīgi ir ieteicams atcelt samazinātos agrokomponentus un papildu nodokļus, kas noteikti ar Regulu (EK) Nr. 1477/2000. (5) Ar Komisijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi7, kurā jaunākie grozījumi izdarīti ar Regulu (EK) Nr. 993/20018, ir kodificēta to tarifu kvotu pārvaldība, ko paredzēts izmantot, ievērojot hronoloģisko secību, kādā pieņemtas deklarācijās par laišanu brīvā apgrozībā. (6) Šajā regulā noteiktie pasākumi ir saskaņā ar atzinumu, ko sniegusi Pārvaldības komiteja horizontāliem jautājumiem attiecībā uz I pielikumā neuzskaitītu pārstrādātu lauksaimniecības produktu tirdzniecību, IR PIEŅĒMUSI ŠO REGULU. 1. pants Ar Regulas (EK) Nr. 2906/2000 III pielikumu atklāto tarifu kvotu piemērošanu aptur no 2001. gada 1. decembra. Šīs regulas pielikumā noteiktās Kopienas tarifu kvotas Latvijas izcelsmes precēm ik gadus ir atklātas no 1. janvāra līdz 31. decembrim. Attiecībā uz 2001. gadu tās ir atklātas no 2001. gada 1. decembra līdz 31. decembrim. 2. pants Regulas (EK) Nr. 1477/2000 2. panta astoto daļu un XVII un XVIII pielikumu svītro. 3. pants Šās regulas 1. pantā norādītās Kopienas tarifu kvotas pārvalda Komisija saskaņā ar Regulas (EEK) Nr. 2454/93 308.a līdz 308.c pantu. 4. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2001. gada 1. decembra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 26. oktobrī Komisijas vārdā Komisijas loceklis Erkki Liikanen PIELIKUMS Atvieglotās tarifu kvotas Latvijas izcelsmes preču ievešanai Kopienā Kārtas Nr. KN kods Apraksts Kvotas apjoms gadā (tonnās) Kvotas robežās piemērojamā nodokļu likme 2001. gadā 2002. un turpmākajos gados (1) (2) (3) (4) (5) (6) 09.6535 ex 1704 90 Pārējie cukura konditorejas izstrādājumi, izņemot lakricas ekstraktu, uz kuru attiecas KN kods 1704 90 10 83 1 000 Atbrīvojums no nodokļa 09.6536 1806 31 Šokolādes produkti 167 2 000 1806 32 1806 90 09.6537 1901 90 11 Iesala ekstrakts 47 560 1901 90 19 1901 90 99 Citi pārtikas izstrādājumi 09.6538 1905 30 Saldie cepumi; vafeles 47 560 09.6513 2105 00 Saldējums un citāds ēdamais ledus, ar kakao vai bez tā 83 1 000 09.6545 2106 90 98 Pārējie pārtikas izstrādājumi, kas citur nav minēti un iekļauti 133 1 600 09.6546 2402 20 90 Cigaretes, kas satur tabaku, bet nesatur krustnagliņas 83 miljoni vienību 1 000 miljoni vienību 15 % no vislielākās labvēlības nodokļa 1 OV L 318, 20.12.1993., 18. lpp. 2 OV L 298, 25.11.2000., 5. lpp. 3 OV L 26, 2.2.1998., 3. lpp. Grozījumi izdarīti ar Protokolu, ar ko koriģē Eiropas nolīgumā ietvertās tirdzniecības perspektīvas (OV L 317, 10.12.1999., 3. lpp.). 4 OV L 336, 30.12.2000., 54. lpp. 5 OV L 171, 11.7.2000., 44. lpp. 6 OV L 231, 29.8.2001., 6. lpp. 7 OV L 253, 11.10.1993., 1. lpp. 8 OV L 141, 28.5.2001., 1. lpp.